কোলাঘাট

কোলাঘাট পশ্চিমবঙ্গের পূর্ব মেদিনীপুর জেলার একটি সেন্সাস টাউন। এই শহরটি তমলুক মহকুমার পাঁশকুড়া-২ সমষ্টি উন্নয়ন ব্লকে অবস্থিত। কোলাঘাট পাঁশকুড়া-২ ব্লকের সদর। এখানে পশ্চিমবঙ্গ বিদ্যুৎ উন্নয়ন পর্ষদের অধীনস্থ কোলাঘাট তাপবিদ্যুৎ কেন্দ্র  রয়েছে।

কোলাঘাট শহর রূপনারায়ণ নদের তীরে অবস্থিত। নদীর তীরে একটি জনপ্রিয় চড়ুইভাতি কেন্দ্র রয়েছে। বড়দিন ও ইংরেজি নববর্ষ উপলক্ষে এখানে প্রচুর জনসমাগম হয়। কোলাঘাট শহরটি ইলিশ মাছের জন্যও বিখ্যাত।

ভূগোল

অবস্থান
Kolaghat is located at . এটি তামলুক উপ-জেলার পাঁশকুড়া-২ কমিউনিটি ডেভেলপমেন্ট ব্লকে অবস্থিত।

 জনপরিসংখ্যান 
২০১১ সালের ভারতের জনগণনার হিসাব অনুযায়ী, কোলাঘাটের জনসংখ্যা ২৫,১৯১। এর মধ্যে ১২,৮৯০ (৫১%) পুরুষ ও ১২,৩০১ (৪৯%) নারী। ২,৩৪৯ জন ছয় বছর বা তার কম বয়সী( জনসংখ্যার ১১%) । কোলাঘাটের গড় সাক্ষরতার সংখ্যা ১৯,৯০৯ (জনসংখ্যার ৮৭.১৬%  ছয় বছর বা তার বেশী)। .

 অর্থনীতি 
পশ্চিমবঙ্গ সরকারের পশ্চিমবঙ্গ বিদ্যুৎ উন্নয়ন পর্ষদ কোলাঘাটে একটি ৬ X ২১০ মেগাওয়াটের তাপবিদ্যুৎ কেন্দ্র চালায়। এটিই এখানকার বৃহত্তম রাষ্ট্রীয় শিল্পোদ্যোগ।

 পরিবহণ 
কোলাঘাট স্বর্ণ চতুর্ভূজের উপর অবস্থিত। এখানে রূপনারায়ন নদীর উপর কোলাঘাট ব্রিজ বা শরৎ সেতু নির্মিত হয়েছে।এই শহর ডানকুনি থেকে ৫৪.৪ কিলোমিটার ও খড়গপুর থেকে ৬০.৪৫ কিলোমিটার দূরে অবস্থিত।

 শিক্ষা 
কলেজ অফ ইঞ্জিনিয়ারিং অ্যান্ড ম্যানেজমেন্ট, কোলাঘাট
রবীন্দ্রভারতী মহাবিদ্যালয়
কোলাঘাট গভর্নমেন্ট পলিটেকনিক কলেজ
কোলাঘাট থার্মাল পাওয়ার প্যাল্ন্ট হাই স্কুল
কোলাঘাট ইউনিয়ন হাই স্কুল
কোলাঘাট ইউনিয়ন যোগেন্দ্র গার্লস হাই স্কুল
টেকনো ইন্ডিয়া গ্রুপ প্রাইভেট স্কুল

 তথ্যসূত্র 

বিষয়শ্রেণী:পূর্ব মেদিনীপুর জেলার শহর ও নগর
বিষয়শ্রেণী:পশ্চিমবঙ্গের শহর